અંતમાં, ભરતભાઈ કહે છે કે : ‘અનુકૂળતાએ હું જલારામધામની મુલાકાત લેતો રહું છું. શક્ય એટલી તેઓને મદદ કરવા કોશિશ કરું છું. મોંઘવારીના કારણે આ સંસ્થા ઘણો આર્થિક સંઘર્ષ વેઠી રહી છે. અગાઉ ત્યાં 16 જેટલા વડીલો હતા. તેમના ભરણપોષણનો તમામ ખર્ચ નીકળી શકે તે માટે સ્થાનિક વેપારીઓએ ભેગા મળીને કેટલીક રકમની ડિપોઝીટ સંસ્થાને નામે મૂકી હતી; પરંતુ હવે એક તરફ ડિપોઝીટો પર વ્યાજનો દર ઘટ્યો છે અને વડીલોની સંખ્યા 16માંથી આજે 44 થઈ છે, આથી મુશ્કેલીઓનો સામનો કરવો કઠીન બને છે. પરંતુ આપણે શક્ય એટલી સહાય કરીને તેમને બેઘડી આનંદ આપી શકીએ તો કંઈક કર્યાનો સંતોષ મળી રહે છે.’